## Pravilnik o načinu i postupku za ostvarivanje premije za određene proizvode u poljoprivredi

### NN 3/1994 (14.1.1994.), Pravilnik o načinu i postupku za ostvarivanje premije za određene proizvode u poljoprivredi

# MINISTARSTVO POLJOPRIVREDE I ŠUMARSTVA

Na temelju članka 10. Uredbe o premijama za određene proizvode u poljoprivredi
i regresu za kvalitetno poljoprivredno sjeme i mineralna gnojiva ("Narodne
novine", br. 116/93), ministar poljoprivrede i šumarstva donosi

## PRAVILNIK

### O NAČINU I POSTUPKU ZA OSTVARIVANJE PREMIJE ZA ODREĐENE PROIZVODE U POLJOPRIVREDI

TEMELJNE ODREDBE

Članak 1.

Ovim se pravilnikom uređuje način i postupak za ostvarivanje premije,
vrijeme u kojem je korisnik premije dužan držati u uzgoju rasplodni podmladak
i propisuju obrasci evidencije o isplaćenim premijama.

Članak 2.

Korisnici premije su fizičke i pravne osobe u djelatnosti poljoprivrede
s prebivalištem odnosno sjedištem na teritoriju Republike Hrvatske uz uvjet
da proizvode za tržište Republike Hrvatske.

Članak 3.

Korisnik premije

- fizička osoba ostvaruje premije iz članka 6. stavka 1. Uredbe o premijama
za određene proizvode u poljoprivredi i regresu za kvalitetno poljoprivredno
sjeme i mineralna gnojiva (" Narodne novine", br.116/93) (u daljnjem
tekstu: Uredba), preko pravnih osoba koje obavljaju djelatnost:

- otkupa kravljeg, ovčjeg i kozjeg mlijeka;

- prerade odnosno otkupa soje, suncokreta, uljane repice, šećerne repe
i plodova maslina;

- selekcije ili stručnog nadzora nad proizvodnjom kvalitetnog rasplodnog
podmlatka goveda, svinja, ovaca, koza, konja i selekcioniranih matica pčela;

- umjetnog osjemenjivanja goveda, svinja, ovaca, koza i konja. Korisnici
premije za grožđe na otocima i poluotoku Pelješcu ostvaruju premiju upisom
u Registar proizvođača grožda i vina za promet.

Pravne osobe iz stavaka 1. i 2. ovoga članka ostvaruju premiju podnošenjem
zahtjeva za isplatu premije jedinici Zavoda za platni promet (u daljnjem
tekstu: Zavod) kod koje imaju otvoren žiro-račun. Ostale pravne osobe iz
članka 6. stavka 1. i 2. Uredbe ostvaruju premiju podnošenjem zahtjeva
za isplatu premije Ministarstvu poljoprivrede i šumarstva. Zagreb. Avenija
Vukovar 78.

I. OSTVARIVANJE PREMIJE ZA KRAVLJE, OVČJE I KOZJE MLIJEKO

Članak 4.

Uz zahtjev za isplatu premije za kravlje, ovčje i kozje mlijeko korisnik
premije prilaže:

1. obračun premije (u četiri primjerka), posebno za svaku vrstu mlijeka,
u kojem su naznačeni količina mlijeka u litrama, podaci o preračunavanju
na 3.2% mliječne masti za mlijeko i obraćunati iznos, premije po litri
mlijeka te ukupan iznos;

2. fakturu odnosno kopiju fakture za prodane i isporučene količine mlijeka;

3. izjavu da se zahtjev za isplatu premije podnosi prvi puta;

4. nalog za naplatu, obrazac broj 43 - Zavoda, bez upisivanja datuma
izvršenja naloga. Zahtjev za isplatu premije iz stavka 1. ovoga članka
podnosi se u roku od 60 dana od dana preuzimanja mlijeka od proizvođača.

Članak 5.

Premija se ostvaruje za kravlje, ovčje i kozje mlijeko koje glede kakvoće
odgovara propisu o zaštitnoj cijeni mlijeka.

II. OSTVARIVANJE PREMIJE ZA SOJU, SUNCOKRET, ULJANU REPICU,
ŠECERNU REPU I PLODOVE MASLINA

Članak 6.

Uz zahtjev za isplatu premije za soju, suncokret, uljanu repicu, šećernu
repu i plodove maslina korisnik prilaže:

1. obračun premije (u četiri primjerka) u kojem su naznačeni: vrsta
proizvoda, količina proizvoda u kilogramima, obračunati iznos premije po
kilogramu, ukupan iznos;

2. fakturu odnosno kopiju fakture za prodane i isporučene količine proizvoda,
odnosno potvrdu primitka ako se kod korisnika obavlja prerada vlastitih
proizvoda;

3. izjavu da se zahtjev za isplatu premije podnosi prvi puta;

4. nalog za naplatu, obrazac broj 43 - Zavoda, bez upisivanja datuma
izvršenja naloga.

Članak 7.

Korisnik premije ostvaruje premiju za soju, suncokret, uljanu repicu,
šećernu repu i plodove maslina, koji glede kakvoće odgovaraju propisima
o stavljanju u promet na unutarnjem tržištu odnosno udovoljavaju uvjetima
određenim propisima o zaštitnim cijenama proizvoda za koje je ista određena.

III. OSTVARIVANJE PREMIJE ZA RASPLODNA GRLA IZVORNIH PASMINA
GOVEDA I KONJA

Članak 8.

Uz zahtjev za isplatu premije za rasplodna grla izvornih pasmina goveda
i konja, korisnik premije prilaže:

1. potvrdu ovlaštene ustanove ili za to posebno osnovane komisije za
slučajeve vlastite proizvodnje konja od strane ovlaštene ustanove, o upisu
grla u Centralnu matičnu evidenciju ženskih i muških rasplodnih grla;

2. obračun premije (u četiri primjerka) u kojem su naznačeni: vrsta,
pasmina, uzgojna kategorija, matični broj grla, iznos premije i korisnik;

3. izjavu da se zahtjev za isplatu premije podnosi prvi puta u tekućoj
godini;

4. nalog za naplatu, obrazac broj 43 - Zavoda, bez upisivanja datuma
izvršenja naloga. Korisnik premije ima pravo na isplatu premije iz stavka
1. ovoga članka jedanput godišnje, za umatićena goveda podolske i konje
lipicanske pasmine sljedećih uzgojnih kategorija:

- krave sposobne za rasplod;

- bikove, odbrane za prirodni pripust ili umjetno osjemenjivanje od
strane stručne komisije za provedbu programa očuvanja autohtonih pasmina
goveda;

- kobile, sposobne za rasplod i

- pastuhe, upisane u knjigu pastuha odabranih od strane komisije za
odabir muških rasplodnih grla. Zahtjev za isplatu premije iz stavka 1.
ovoga članka, podnosi se u razdoblju od 1. svibnja do 31. prosinca za tekuću
godinu.

Članak 9.

Korisnik premije iz članka 8. stavka 1. ovoga pravilnika obvezan je
držati premirano grlo u uzgoju godinu dana od dana isplate prenaije.

IV. OSTVARIVANJE PREMIJE ZA KVALITETNI RASPLODNI PODMLADAK

Članak 10.

Uz zahtjev za isplatu premije za kvalitetni rasplodni podmladak goveda,
svinja, ovaca, koza, konja i selekcionirenih matica pčela korisnik premije
prilaže:

1. potvrdu Poljoprivrednog centra Hrvatske - Stočarskog selekcijskog
centra Zagreb o upisu u Centralnu matičnu evidenciju ženskih i muških rasplodnih
grla, koje se od dana stupanja na snagu Uredbe uvode u proizvodnju, potvrdu
pravne osobe koja je ovlaštena za selekciju konja o upisu u Centralnu matičnu
evidenciju ženskih i muških rasplodnih grla koja se od dana stupanja na
snagu citirane Uredbe uvode u proizvodnju, odnosno potvrdu Poljoprivrednog
centra Hrvatske da su pćelinje zajednice upisane u matičnu evidenciju za
proizvodnju selekcioniranih matica pčela;

2. obračun premije (u četiri primjerka) u kojem su naznačeni: vrsta
i broj rasplodnog podmlatka, iznos premije po grlu (komadu) i ukupan iznos;

3. izjavu da se zahtjev za isplatu premije podnosi prvi puta;

4. nalog za naplatu, obrazac broj 43 - Zavoda, bez upisivanja datuma
izvršenja naloga. Zahtjev za isplatu premije iz stavka 1. ovog članka podnosi
se u roku 60 dana od dana poroda plotkinje, spolne zrelosti rasplodnjaka
odnosno oplodene testirane pčelinje matice.

Članak 11.

Korisnik premije je obvezan kvalitetni rasplodni podmladak držati u
uzgoju:

1. kravu do starosti 5 godina;

2. bika do starosti 3 godine;

3. krmače do starosti 2.5 godine;

4. nerasta do starosti 2.5 godine;

5. ovcu do starosti 4 godine;

6. ovna do starosti 3 godine;

7. kozu do starosti 4 godine;

8. jarca do starosti 3 godine;

9. pastuha do korištenja u 3 pripusne sezone;

10. kobilu do ostvarene proizvodnje 3 ždrebeta;

11. maticu jednu proizvodnu godinu.

Članak 12.

Nastale zdravstvene ili reproduktivne poremećaje ili nezadovoljavajuću
proizvodnu sposobnost kvalitetnog rasplodnog podmlatka utvrđuje pravna
osoba koja obavlja poslove zdravstvene zaštite stoke, a proizvodnu sposobnost
grla područna selekcijska slutba odnosno pravna osoba ovlaštena za selekciju
konja i pčelinjih matica. O utvrdenim razlozima za izlučivanje iz uzgoja
kvalitetnog rasplodnog podmlatka iz stavka 1. ovog članka obvezno se sastavlja
zapisnik, kojeg je korisnik dužan čuvati do isteka roka iz članka 11. ovoga
pravilnika. Ako korisnik izluči kvalitetni rasplodni podmladak iz uzgoja
suprotno odredbi članka 11. ovog pravilnika, dužan je isplaćeni iznos premije
vratiti u roku 15 dana od dana izlučenja grla.

Članak 13.

Korisnik premije - fizička osoba ostvaruje premiju iz članka 10, stavka
1. ovoga pravilnika preko pravnih osoba koje za korisnika premije obavljaju
poslove selekcije ili stručnog nadzora proizvodnje kvalitetnog rasplodnog
podmlatka.

V. OSTVARIVANJE PREMIJE ZA TROŠKOVE UMJETNOG OSJEMENJIVANJA
GOVEDA, SVINJA, OVACA, KOZA I KONJA

Članak 14.

Pravna osoba ovlaštena za poslove umjetnog osjemenjivanja dužna je korisniku
na potvrdi o izvršenom umjetnom osjemenjivanju koju izdaje na propisanom
PUO obrascu, u skladu s odredbama Pravilnika o matičnim i proizvodnim evidencijama
kvalitetnih grla i o načlnu njihova označivanja ("Narodne novine",
broj 9/86), upisati i iznos umanjenja cijene u visini premiranih troškova
umjetnog osjemenjivanja po jednoj plotkinji.

Članak 15.

Uz zahtjev za isplatu premije za troškove umjetnog osjemenjivanja goveda,
svinja, ovaca, koza i konja korisnik prilaže:

1. obračun premije (u četiri primjerka) u kojem je naznačena: vrsta
i broj osjemenjenih plotkinja, iznos premije i ukupan iznos;

2. mjesečno izvješće o izvršenom prvom umjetnom osjemenjivanju u istom
reprodukcijskom ciklusu;

3. izjavu da se zahtjev za navedeni reprodukcijski ciklus podnosi prvi
puta;

4. nalog za naplatu, obrazac broj 43 - Zavoda, bez upisivanja datuma
izvršenja naloga. Podaci dani u mjesečnom izvješću iz stavka 1., točke
2. ovog članka moraju biti u skladu s dokumentacijom i sadržajem izvješča
propisanog Pravilnikom o vođenju dokumentacije i evidencije te dostavljanju
izvještaja o obavljanju veterinarske djelatnosti ("Narodne novine",
br. 4/86). Zahtjev za isplatu premije iz stavka 1. ovog članka podnosi
se u roku 60 dana od dana podnošenja mjesečnog izvješća o broju umjetno
osjemenjenih plotkinja.

VI. OSTVARIVANJE PREMIJE ZA PROIZVODNJU GROŽĐA NA OTOCIMA I
POLUOTOKU PELJEŠCU

Članak 16.

Uz zahtjev za isplatu premije za grožde nadležni županijski ured prilaže:

1. obračun premije (u četiri primjerka) u kojem su naznačeni vlasnici
odnosno korisnici vinograda, površine vinograda po vlasniku odnosno korisniku,
iznos premije po vlasniku odnosno korisniku, ukupan pregled površina i
iznos premije po katastarskoj općini, te sveukupan pregled površina pod
vinogradima na općini i ukupan iznos sredstava za premije za proizvodnu
godinu;

2. izjavu nadležnog županijskog ureda da su vlasnici odnosno posjednici
vinograda upisani u Registar proizvodača grožda i da uzgajaju sorte grožda
dopuštene Pravilnikom o rajonizaciji vinogradarskih područja, proizvodnji
i prometu grožđa i proizvoda od grožđa i vina te označavanju i zaštiti
geografskog porijekla, imena i oznake vina ("Narodne novine",
br. 34/78); 3. nalog za naplatu, obrazac 43 - Zavoda, bez upisivanja datuma
izvršenja naloga; Zahtjev za isplatu premije iz stavka 1: ovog članka podnosi
se u razdoblju: lipanj - studeni tekuće godine.

VII. OSTVARIVANJE PREMIJE ZA TESTNE STANICE, ZA UZGOJNO-SELEKCIJSKI
RAD, ZA REPRODUKCIJU U STOČARSTVU I ZDRAVSTVENU ZA(TITU MLIJEKA

Članak 17.

Korisnici premije u smislu odredbe članka 6. stavka 1 , točke 5. 6.
i 7. i stavka 2. Uredbe su: Poljoprivredni centar Hrvatske u Zagrebu, Veterinarski
zavodi Hrvatske, Centar za reprodukciju u stočarstvu, Centar za unapredivanje
stočarstva u Osijeku, Veterinarska stanica Varaždin i Veterinarska stanica
Slavonski Brod.

Članak 18.

Korisnik premije iz članka 17. ovog pravilnika ostvaruje premiju na
temelju ugovora: 1. o provedbi uzgojno-selekcijskih mjera u stočarstvu;
2. o provedbi programa zdravstvene zaštite mlijeka; 3. o provedbi programa
unapređenja reprodukcije u stočarstvu; 4. o proizvodnji i plasmanu sjemena
(sperme) kvalitetnih bikova; s, o ispitivanju bikova na vlastiti test (performance
test); 6. o ispitivanju tovnih sposobnosti bikova (progeni test). Ugovor
iz stavka 1, ovoga članka korisnik sklapa s Ministarstvom poljoprivrede
i šumarstva za svaku kalendarsku godinu.

Članak 19.

Nalog za naplatu premije iz članka 18. stavka 1. ovog pravilnika izdaje
ministar poljoprivrede i šumarstva temeljem podnesenih kvartalnih izvješća
o proizvodnji i plasmanu i ostvarenim rezultatima u prethodnom kvartalu,
a za zadnji kvartal po podnesenom godišnjem izvješću s aktivnostima odnosno
ostvarenim rezultatima.

VIII. ZAJEDNIČKE ODREDBE

Članak 20.

Jedinica Zavoda kod koje korisnik premije ima otvoren žiro-račun provjerava
da li je zahtjev za isplatu premije podnijet u skladu s odredbama Uredbe
i ovoga pravilnika te nakon toga jedan ovjereni primjerak obračuna premije
vraća korisniku premije, drugi s ostalom dokumentacijom zadržava za svoje
potrebe, a treči zajedno s nalogom za isplatu dostavlja u roku tri dana
Zavodu, Poslovnica 2. 7agreb, Smičiklasova 17. koja ga nakon svake izvršene
isplate odmah dostavlja Ministarstvu poljoprivrede i šumarstva. Četvrti
primjerak obračuna jedinica Zavoda obvezna je u roku od tri dana od dana
podnesenog zahtjeva dostaviti Ministarstvu poljoprivrede i šumarstva, Zagreb,
Avenija Vukovar 78.

Članak 21.

Premije se isplaćuju na teret računa broj 30102-7892229 Ministarstva
poljoprivrede i šumarstva - sredstva za premiranje i regresiranje, a u
korist žiro-računa korisnika premije.

Članak 22.

Korisnik premije obvezan je voditi pravilnu, urednu i pravovremenu evidenciju
na propisanim obrascima koji se objavljuju uz ovaj pravilnik i čine njegov
sastavni dio.

Članak 23.

Pravna osoba kojoj je isplaćena premija za korisnika premije - fizičku
osobu obvezna je proizvodaču isplatiti premiju najkasnije u roku 15 dana
od dana kada je primila premiju.

IX. PRIJELAZNE I ZAKLJUČNE ODREDBE

Članak 24.

Danom stupanja na snagu ovoga Pravilnika prestaje vrijediti Pravilnik
o načinu i postupku za ostvarivanje premije za određene proizvode u poljoprivredi
("Narodne novine", br. 39/91).

Članak 25.

Ovaj Pravilnik stupa na snagu danom objave u "Narodnim novinama".

Klasa: 011-02/94-01/2

Urbroj: 525-01-94-1

Zagreb. 11. siječnja 1994.

Ministar poljoprivrede i šumarstva

**Ivan Tarnaj, dipl, ing., v.r.**

---

Pravilnik, NN 3/1994-76